**Spilleregler for Tørvetrillerne i Hjortespring Golfklub. 27. marts 2011**

# **Som hovedregel skal Tørvetrillerne spille efter golfreglerne i The Royal and Ancient Golf Club of St. Andrews.**

Dog har Tørvetrillerne vedtaget en del spilleregler og regler om handicapregulering, som er gældende i vore interne turneringer.

Turneringsudvalget kan ændre på disse regler midlertidig til en enkelt turnering eller en turnering over flere sammenhængende dage, men hvis en Tørvetriller regel skal ændres permanent, skal dette vedtages på et officielt indkaldt medlemsmøde.

De lokale regler, som gælder for den bane vi spiller på, skal selvfølgelig altid overholdes.

**Generelle regler for spil i Tørvetriller turneringer.**

* **Ingen kan deltage med et højere handicap end 22,6, hvilket giver 24 slag på Hjortespring banen. Hvis en deltager har et højere handicap, sættes det til 22,6.**
* **Hvis 2 eller flere spillere opnår samme resultat i en turnering afgøres de indbyrdes placeringer efter laveste handicap først. Hvis det er en par- eller holdturnering er det summen af spillernes handicap incl. Pedro der afgør placeringerne.**
* **Hvis et par eller hold mangler en spiller trækkes der lod om en Pedro. Pedro får ikke del i præmier eller points i de gennemgående vinterturneringer, men i den årlige mesterskabsturnering indgår Pedro på lige fod med de øvrige spillere på det hold et i det par hvor Pedro indgår.**

**Aflevering af scorekort med forkert score og/eller handicap.**

* **Hvis en spiller opgiver en score på grundlag af et forkert handicap,  eller på grundlag af en forkert noteret score på et hul, så bliver spilleren diskvalificeret, og ligeledes bliver det hold som han spiller på diskvalificeret,  uanset hvilken indflydelse den forkerte score måtte have på holdresultatet.**
* **Hvis der kun findes  fejl i antal stableford points tildelt pr. hul eller en sammentællingsfejl skal fejlen rettes og det nye resultat vil være gældende.**
* **Hvis det oplyses at en spiller har spillet med et forkert handicap tidligere i turneringen, bliver han diskvalificeret alle disse dage, og placeres på sidste pladsen. En eventuel sejr i holdturneringen bliver også frataget spilleren, hvorimod de øvrige spillere på holdet ikke berøres.**

**Turneringsudvalget afgør efter bedste evner hvad spillerens nuværende handicap skal være.**

***Vinter- Sommer- eller Provisoriske Greens -  putte ud eller samle op .***

* **Hold 1 - udover at de får lov til at gå først ud - så vinder de også  retten til at afgøre om vi spiller til sommergreens eller provisoriske greens eller hvornår vi skifter fra sommergreens til provisoriske greens eller omvendt.**
* **Ved unormale overfladeforhold f.eks sne/is - vand - koppen fyldt med sne/is m.m så afgør Hold 1 også efter hvilke regler vi spiller den dag, og om vi putter helt ud eller samler op indenfor 1 meter fra hullet ( + 1 slag) .**
* **Hold1 har så samtidig pligt til at meddele alle andre,  hvordan vi spiller den pågældende dag.  Hold 1 skal på 1. Teested inden de slår ud, højt og tydeligt meddele hvordan vi spiller den dag,  Hvis det ikke kan afgøres på 1. Teested ,  men først længere ude på banen, så er det stadig Hold 1 der er ansvarlig for,  at alle andre får besked om hvordan vi skal spille den pågældende dag.**

**(Til generalforsamlingen Hvad skal straffen til Hold1 være hvis de undlader dette ????)**

**Tørvetriller spil på vinterbane.**

## **Ved spil på vinterbane skal vinterbanehandicappet fra Tørvetriller Handicaplisten på klubbens hjemmeside bruges.**

**Vinterhandicappet fordeles på det antal huller som banen har, udfra hullernes handicapnøgle,**

**Dvs. at består banen af 16 huller fordeles hele spillerens handicap på disse 16 huller, uanset om handicappet er + eller -.**

### **Regel – Måtter.**

**Der må lægges op eller bruges måtte overalt på banen undtagen i hazarder.**

**Dog skal måtten bruges på fairway og andre tætklippede arealer. Er der tvivl**

**om bolden ligger på fairway eller i (semi)rough, kommer tvivlen banen til gode og**

**måtten skal bruges.**

* **Regel – Bunker.**

**I bunker må bolden spilles som den ligger eller uden straf droppes ud af bunker på linien lige bagud fra flaget gennem bolden.**

* **Regulering af Vinterbanehandicap.**

**Scores på FOR-X hullerne bedre end HCP : 0,5 pr slag.**

**Scores på BAG–X hullerne bedre end HCP : 0,5 pr slag.**

**Eller hvis det medfører en større regulering :**

**Scores på fuld runde bedre end HCP : 1,0 pr slag.**

**Maximal regulering efter ovenstående er 3,0 pr. runde.**

**Vinder samlet og spillere i samme score reguleres med 0,5.**

**Handicapreguleringer opnået på vinterbane anvendes ikke, når der overgås til spil på sommerbane.**

**Tørvetriller spil på Provisorisk Blå/Sort bane.**

## **Ved spil på Provisorisk bane skal sommerbanehandicappet fra Tørvetriller Handicaplisten på klubbens hjemmeside bruges.**

### **Regel – Måtter.**

**Der må lægges op eller bruges måtte overalt på banen undtagen i hazarder.**

**Dog skal måtten bruges på fairway og andre tætklippede arealer. Er der tvivl**

**om bolden ligger på fairway eller i (semi)rough, kommer tvivlen banen til gode og**

**måtten skal bruges.**

* **Regel – Bunker.**

**I bunker må bolden spilles som den ligger eller uden straf droppes ud af bunker på linien lige bagud fra flaget gennem bolden.**

* **Regulering af Sommerbanehandicap ved spil på Provisorisk bane.**

**Vinder af FOR-9 hullerne og spillere i samme score : 0,5**

**Vinder af BAG-9 hullerne og spillere i samme score : 0,5**

**Vinder af Samlet og spillere i samme score : 0,5**

**Tørvetriller spil på sommerbane.**

## **Ved spil på sommerbane skal sommerbanehandicappet fra Tørvetriller Handicaplisten på klubbens hjemmeside bruges.**

# **På sommerbane spiller vi efter golfreglerne i The Royal and Ancient Golf Club of St. Andrews.**

**Hvis hjemmeklubben forlanger at der bruges måtte eller at der skal lægges op, så skal vi følge disse regler, og vi må ikke bruge måtte eller lægge op andre steder, end der hvor hjemmeklubben forlanger det.**

**Bolden må markeres, løftes, renses og lægges op inden for 15 cm, ikke nærmere flaget.**

**Er der tvivl om bolden ligger på et område hvor der skal lægges op, eller bruges måtte, så kommer tvivlen banen til gode, og der skal lægges op eller bruges måtte.**

* **Regulering af Sommerbanehandicap.**

**Vinder af FOR-9 hullerne og spillere i samme score : 0,5**

**Vinder af BAG-9 hullerne og spillere i samme score : 0,5**

**Vinder af Samlet og spillere i samme score : 0,5**

**Mvh jan bom**

**Vedtaget på Generalforsamlingen 9. april 2011**